[{"text_idx": "#000001", "text": "Mauno Meesiti nimi on to\u0303ena\u0308oliselt paremini tuntud ansambli Sinine taga seisva loomingulise jo\u0303una. Sinine on andnud seni va\u0308lja paar albumit darkwave\u2019i ja industrial\u2019i u\u0308llitava saksa plaadifirma Accession Records alt. Uue plaadiga on Meesit oma loomingus kannapo\u0308o\u0308rde teinud. Darkwave\u2019i ja su\u0308ndielektroonikaga on koomale to\u0303mmatud, et teha ruumi akustilisele, o\u0303huliselt minimalistlikule loomingule."}, {"text_idx": "#000002", "text": "\u201eCloser\u201d, mille esimesed ideed tekkisid juba ku\u0308mmekond aastat tagasi, on salvestatud peaasjalikult Berliini, Meesiti praeguse kodulinna, elutubades. Kasutust on leidnud umbes 100 aasta vanune Austria kitarr, 1940ndatest pa\u0308rit mikrofon ning teisedki vanad instrumendid. Muusik on o\u0308elnud, et u\u0308ritas salvestada laulud nii la\u0308hedalt ja vaikselt, et kuulajal tekiks tunne, nagu neid lugusid esitataks tema ko\u0303rval \u2013 sellest intiimsusest ka albumi nimi."}, {"text_idx": "#000003", "text": "Esimesel kuulamisel lihtsate arvutiko\u0303laritega ja\u0308i \u201eCloser\u201d kaugeks, ko\u0303rvaklappidega oli tulemus parem. Siit ka soovitus: plaati tasub kuulata \u201emuust maailmast eraldatuna\u201d, olgu siis klappide vo\u0303i hea helisu\u0308steemiga. Mo\u0303tlikust ja korduvate motiividega lo-fi-helikeelest vo\u0303ib aimata, et Meesitit on mo\u0303jutanud nn \u201eundamismuusika\u201d (drone music), eksperimentaal-indie ja ka ambient. Siniselegi omane tume u\u0308ldmulje pole kadunud, aga tulemus on kindlasti mo\u0303jusam kui ba\u0308ndi elektropopp. \u201eCloser\u201d pole lihtne uina-muina soigumine, millest mo\u0308o\u0308da vaadata, vaid eesti muusikas pigem uudne u\u0308llitis, mis seni tegemata on olnud. Kui midagi ette heita, siis ehk seda, et lu\u0308u\u0308rika ei u\u0308llata eriti (v.a Allan Vainolaga kahasse lauldud \u201eSo\u0303numid\u201d) ja la\u0308bivalt vaoshoitud muusika vo\u0303ib vastava meeleolu puudumisel igavaks muutuda."}, {"text_idx": "#000004", "text": "Laulmine pole Meesiti tugevaim ku\u0308lg, aga hoolimata sellest mo\u0303jub tema vokaal veenvalt, ha\u0308a\u0308les on ambivalentsust \u2013 tihti pole aru saada, kas laulja on 30- vo\u0303i 70-aastane. Kuulates ka\u0308is la\u0308bi mo\u0303te, et oleks justkui vaese mehe Johnny Cash (ja seda mitte halvas mo\u0303ttes), ning mitmeid paralleele tekkis just madalamalt lauldud lugudes. Tolmune ja veidi ha\u0308a\u0308lest a\u0308ra on ka klaveri ning kitarri saund (to\u0303ena\u0308oliselt teadlikult), aga kokkuvo\u0303ttes sulanduvad needki ha\u0308sti tervikuks, kus asjad on \u201eomal kohal\u201d."}, {"text_idx": "#000006", "text": "Ka\u0308esolev plaat on umbes seitsme tunni pikkune audio-DVD-kogumik, mis koondab Lo\u0301peze vaiksemaid to\u0308id, pikim neist kolme tunni pikkune."}, {"text_idx": "#000008", "text": "See on totaalne ja ko\u0303ikeho\u0303lmav kognitiivne kogemus, mille ta\u0308ielikuks nautimiseks muutub so\u0303naline mo\u0303tteka\u0308ik u\u0308leliigseks."}, {"text_idx": "#000010", "text": "Tunnustatud filmilavastaja John Carpenteri isiklik debu\u0308u\u0308talbum on viimaks ka\u0308ttesaadav. N-o\u0308 friigiz\u030canrite meister alustas 70ndate keskpaigas ning lo\u0303i oma karja\u0308a\u0308ri jooksul mitu imetlusva\u0308a\u0308rselt stiilset ja mo\u0303jusat filmi, millest enamikule ta ise ka soundtrack\u2019i komponeeris."}]